за растителна защита (4). Това предложение предвижда отмяната на Регламент (ЕО) No 882/2004 и създава възможност за дерогация от акредитирането на официалните лаборатории, чиято единствена дейност е откриването на Trichinella в месото.
 (7)
 Освен това опитът показа, че за лаборатории, които извършват официални тестове за Trichinella и са разположени в кланици или предприятия за производство на месо от дивеч, се изисква допълнително време за получаване на пълна акредитация, тъй като акредитирането е сложен и трудоемък процес. В тази връзка настоящият регламент следва да предвиди допълнителни преходни разпоредби до приемането на новия регламент от Европейския парламент и от Съвета.
 (8)
 Поради това следва да се предвиди допълнителен преходен период, през който да продължи прилагането на преходните разпоредби, установени понастоящем в Регламент (ЕО) No 1162/2009. От съображения за яснота Регламент (ЕО) No 1162/2009 следва да бъде съответно изменен.
 (9)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 С настоящия регламент се определят преходни разпоредби за прилагането на Регламент (ЕО) No 882/2004 за преходен период от 1 януари 2014 г. до 31 декември 2016 г.
 Член 2
 Чрез дерогация от член 12, параграф 2 от Регламент (ЕО) No 882/2004 компетентният орган може да определи лаборатория, извършваща официални тестове за Trichinella и разположена в кланица или обект за обработка на дивеч, при условие че, макар да не е акредитирана в съответствие с европейските стандарти, посочени в буква а) от същия параграф, лабораторията:
 а)
 докаже, че е започнала и осъществява необходимите акредитационни процедури в съответствие с член 12, параграф 2, буква а) от Регламент (ЕО) No 882/2004;
 б)
 предостави на компетентния орган задоволителни гаранции за това, че са налице схемите за контрол на качеството за анализите, които извършва за целите на официалния контрол.
 Всяка година държавите членки, прилагащи посочената преходна разпоредба, докладват на Комисията за напредъка в акредитирането на такива определени лаборатории в срок до 31 декември.
 Член 3
 Глава IV от Регламент (ЕО) No 1162/2009 се заличава.
 Член 4
 Настоящият регламент влиза в сила на третия ден след публикуването му в Официален вестник на Европейския съюз.
 Прилага се от 1 януари 2014 г. до 31 декември 2016 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22 юли 2013 година.
 За Комисията
 Председател
 José Manuel BARROSO
 (1) ОВ L 165, 30.4.2004 г., стр. 1.
 (2) ОВ L 314, 1.12.2009 г., стр. 10.
 (3) СОМ(2009) 403 окончателен.
 (4) СОМ(2013) 265 окончателен.
 